
Naslov: Infra nima denarja za gradnjo akumulacijskega bazena
Tekst za voditelja:

Pred dnevi je Državna revizijska komisija objavila, da se zahtevek novomeške družbe CGP za revizijo izbire izvajalca gradnje akumulacijskega bazena z visokovodnim razbremenilnikom za HE Brežice zavrne kot neutemeljen. To pomeni, da se po več pritožbah pri izbiri izvajalca, javni razpis končno lahko zaključi in podpiše pogodba z izbranim izvajalcem. To je družba Riko, ki je dala ponudbo za 65 mio evrov. Vendar javno podjetje Infra zdaj te pogodbe ne more podpisati, saj nima zagotovljenega denarja zanjo.
T- Iz Brežic GORAN ROVAN /

X- Snemalec in montažer Tomi Naglič /

Kljub temu, da poteka postopek za izbiro izvajalca za gradnjo akumulacijskega bazena HE Brežice že nekaj časa, Infra še vedno nima zagotovljenega denarja zanjo. Tako da pogodba z Rikom še ni podpisana.
T- VOJKO SOTOŠEK /
X- zakoniti zastopnik JP Infra /
»Intenzivno poteka usklajevanje zaradi virov financiranja, torej da zapremo finančno konstrukcijo za ta projekt. Računamo, da bomo to lahko storili v roku bom reku meseca dni.«
Medtem ko poteka gradnja energetskega dela brežiške elektrarne po načrtu, se seveda bojijo, da bo tudi tu prišlo do zamud pri gradnji jezu.
T- BOGDAN BARBIČ /
X- direktor HESS d.o.o. /

»Ja, vsekakor smo zaskrbljeni, ker vodo za prvo vrtenje potrebujemo najkasneje decembra naslednjega leta. Dela na akumulacijskem bazenu pa so tudi po naših izkušnjah izjemno obsežna in zahtevajo svoj čas.«
Gradnjo bo moral Riko uskladiti tudi z remontom v nuklearki, brez pravočasno zagotovljenega denarja pa bo to zelo težko.
T- VOJKO SOTOŠEK /
X- zakoniti zastopnik JP Infra /
»V zdejšnjem načinu financiranja, ki je bom reku opredeljen v Zakonu o energetskem izkoriščanju spodnje Save pomeni, da je to vodni sklad, da je to podnebni sklad v letošnjem letu še in pa seveda proračun RS. Tukej pa naletimo na ta kredit, kjer o njem že kar neki časa govorimo.«
Seveda si nihče ne želi zamud, saj ta prinaša zgolj težave.
T- BOGDAN BARBIČ /
X- direktor HESS d.o.o. /

»Glede na izpad proizvodnje pomeni to 20 tisoč evrov škode na dan in upamo, da do tega ne bo prišlo.«

Zdaj je na potezi vlada, ki bo morala hitro zagotoviti prepotreben denar, saj se sicer gradnja ne bo mogla začeti in bo prišlo do velikanske škode, ki jo bomo kot ponavadi morali plačati davkoplačevalci.
